CELEX: 32022R0400
Language: ro
Date: 2022-03-07 00:00:00
Title: Regulamentul de punere în aplicare (UE) 2022/400 al Comisiei din 7 martie 2022 de modificare a Regulamentului de punere în aplicare (UE) 2021/128 de stabilire a soldului net disponibil pentru cheltuielile FEGA

10.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 83/1
               
            
         REGULAMENTUL DE PUNERE ÎN APLICARE (UE) 2022/400 AL COMISIEI
         din 7 martie 2022
         de modificare a Regulamentului de punere în aplicare (UE) 2021/128 de stabilire a soldului net disponibil pentru cheltuielile FEGA
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 16 alineatul (2),
         întrucât:
         
                     (1)
                  
                  
                     Regulamentul de punere în aplicare (UE) 2021/128 al Comisiei (2) stabilește soldul net disponibil pentru cheltuielile Fondului european de garantare agricolă (FEGA), precum și sumele disponibile pentru exercițiile bugetare 2021-2027 pentru Fondul european agricol pentru dezvoltare rurală (FEADR), în temeiul articolului 7 alineatul (2) și al articolului 14 din Regulamentul (UE) nr. 1307/2013 al Parlamentului European și al Consiliului (3).
                  
               
                     (2)
                  
                  
                     În conformitate cu articolul 16 alineatul (1) din Regulamentul (UE) nr. 1306/2013, plafonul anual privind cheltuielile FEGA pentru anii 2021-2027 trebuie să fie constituit din cuantumurile maxime ale subplafonului pentru cheltuielile legate de piață și pentru plățile directe prevăzut în anexa I la Regulamentul (UE, Euratom) 2020/2093 al Consiliului (4).
                  
               
                     (3)
                  
                  
                     În conformitate cu articolul 11 alineatul (6) al patrulea paragraf din Regulamentul (UE) nr. 1307/2013, mai multe state membre au notificat Comisiei decizia lor privind reducerea cuantumului plăților directe în temeiul articolului 11 alineatul (1) din respectivul regulament și produsul estimat al reducerii pentru anul calendaristic 2022. În conformitate cu articolul 7 alineatul (2) din respectivul regulament, produsul estimat al reducerii plăților trebuie pus la dispoziție sub formă de sprijin al Uniunii finanțat din FEADR.
                  
               
                     (4)
                  
                  
                     În conformitate cu articolul 14 alineatul (1) al șaptelea paragraf din Regulamentul (UE) nr. 1307/2013, mai multe state membre au notificat Comisiei decizia lor de a pune la dispoziție, sub formă de sprijin suplimentar în cadrul FEADR pentru exercițiul financiar 2023, un anumit procentaj din plafonul lor național anual aferent plăților directe pentru anul calendaristic 2022.
                  
               
                     (5)
                  
                  
                     În conformitate cu articolul 14 alineatul (2) al șaptelea paragraf din Regulamentul (UE) nr. 1307/2013, mai multe state membre au notificat Comisiei decizia lor de a pune la dispoziție, sub formă de plăți directe pentru anul calendaristic 2022, un anumit procentaj din sprijinul care urmează să fie finanțat din FEADR în exercițiul financiar 2023.
                  
               
                     (6)
                  
                  
                     Plafoanele naționale relevante stabilite în anexele II și III la Regulamentul (UE) nr. 1307/2013 au fost adaptate în consecință prin intermediul Regulamentului delegat (UE) 2022/42 al Comisiei (5).
                  
               
                     (7)
                  
                  
                     În conformitate cu articolul 2 alineatul (1) din Regulamentul (UE, Euratom) 2020/2093, subplafonul pentru cheltuielile legate de piață și pentru plățile directe din cadrul financiar multianual, prevăzut în anexa I la respectivul regulament, trebuie modificat în temeiul ajustării tehnice prevăzute la articolul 4 din respectivul regulament, în urma transferurilor dintre FEADR și plățile directe.
                  
               
                     (8)
                  
                  
                     Prin urmare, este necesar să se ajusteze soldul net disponibil pentru cheltuielile FEGA, astfel cum este prevăzut în Regulamentul de punere în aplicare (UE) 2021/128. Din motive de claritate, sumele care urmează să fie puse la dispoziția FEADR trebuie, de asemenea, să fie publicate.
                  
               
                     (9)
                  
                  
                     Prin urmare, Regulamentul de punere în aplicare (UE) 2021/128 trebuie modificat în consecință,
                  
               ADOPTĂ PREZENTUL REGULAMENT:
         
            Articolul 1
            Anexa la Regulamentul de punere în aplicare (UE) 2021/128 se înlocuiește cu textul din anexa la prezentul regulament.
         
         
            Articolul 2
            Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 7 martie 2022.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 347, 20.12.2013, p. 549.
         
            (2)  Regulamentul de punere în aplicare (UE) 2021/128 al Comisiei din 3 februarie 2021 de stabilire a soldului net disponibil pentru cheltuielile FEGA (JO L 40, 4.2.2021, p. 8).
         
            (3)  Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO L 347, 20.12.2013, p. 608).
         
            (4)  Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027 (JO L 433I, 22.12.2020, p. 11).
         
            (5)  Regulamentul delegat (UE) 2022/42 al Comisiei din 8 noiembrie 2021 de modificare a anexelor II și III la Regulamentul (UE) nr. 1307/2013 al Parlamentului European și al Consiliului în ceea ce privește plafoanele naționale și plafoanele nete pentru plățile directe în cazul anumitor state membre pentru anul calendaristic 2022 (JO L 9, 14.1.2022, p. 3).
      
      
         
            ANEXĂ
            
               
                  
                     „ANEXĂ
                     Soldul net disponibil pentru cheltuielile FEGA
                     
                                 (milioane EUR)
                              
                           
                                 Exercițiul bugetar
                              
                              
                                 Cuantumurile puse la dispoziția FEADR
                              
                              
                                 Cuantumurile transferate de la FEADR
                              
                              
                                 Soldul net disponibil pentru cheltuielile FEGA
                              
                           
                                 Articolul 14 alineatul (1) din Regulamentul (UE) nr. 1307/2013
                              
                              
                                 Articolul 7 alineatul (2) din Regulamentul (UE) nr. 1307/2013
                              
                              
                                 Articolul 14 alineatul (2) din Regulamentul (UE) nr. 1307/2013
                              
                           
                                 2021
                              
                              
                                 1 099,539 
                              
                              
                                 58,165 
                              
                              
                                 600,658 
                              
                              
                                 40 367,954 
                              
                           
                                 2022
                              
                              
                                 1 086,292 
                              
                              
                                 57,919 
                              
                              
                                 525,400 
                              
                              
                                 40 638,189 
                              
                           
                                 2023
                              
                              
                                 1 277,253 
                              
                              
                                 55,858 
                              
                              
                                 507,322 
                              
                              
                                 40 692,211 
                              
                           
                                 2024
                              
                              
                                  
                              
                              
                                  
                              
                              
                                  
                              
                              
                                 41 649,000 
                              
                           
                                 2025
                              
                              
                                  
                              
                              
                                  
                              
                              
                                  
                              
                              
                                 41 782,000 
                              
                           
                                 2026
                              
                              
                                  
                              
                              
                                  
                              
                              
                                  
                              
                              
                                 41 913,000 
                              
                           
                                 2027
                              
                              
                                  
                              
                              
                                  
                              
                              
                                  
                              
                              
                                 42 047,000 
                              
                           
               ”